Diari Oficial de la Generalitat Valenciana


Sumari del DOGV 3460, del 24-03-1999 (1999/2507)

Informació pública del Programa de Desenvolupament d'Actuació Urbanística Integrada, amb modificació de planejament.
--------------------------------------------------------------------------------------------------------------------

### Dades del document

Número de DOGV
:   3460

Data del DOGV
:   24-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2507


Organisme emissor
:   Carat Inmobiliaria, SA

Tipus de document
:   Anunci

Informació pública del Programa de Desenvolupament d'Actuació Urbanística Integrada, amb modificació de planejament. [1999/Q2507]
  
(Article 44 i següents, Llei 6/1994, de la Generalitat Valenciana, de 15 de novembre, Reguladora de l'Activitat Urbanística)
  
L'entitat Carat Inmobiliaria, SA, domiciliada a Las Rozas (Madrid), avinguda d'España, 79, amb el codi d'identificació fiscal A-59111773, a l'efecte del que s'estableix en la Llei Reguladora de l'Activitat Urbanística, i en especial en els articles 46 i 48, fa saber a tots els possibles interessats i sotmet a informació pública:
  
1. Que amb data 26 de febrer de 1999 ha presentat davant de l'Ajuntament de Massalfassar, el Programa per al Desenvolupament d'Actuació Integrada que conté alternativa tècnica (comprensiva de modificació de planejament, sol·licitud de cèdula d'urbanització, delimitació d'unitat d'execució i avantprojecte d'urbanització), a fi de desenvolupar i executar les obres d'urbanització dels terrenys urbans de la partida coneguda com el Manar, Normes Subsidiàries de Massalfassar capítol IX del sòl urbà per a serveis de carretera (articles 124 a 135), que es detallen en la modificació de planejament presentada.
  
2. L'àmbit d'actuació del programa inclou propietaris cadastrals comunicats a la notaria on es protocol·litza el programa a fi que es practiquen les pertinents notificacions.
  
3. L'alternativa tècnica i els documents que l'acompanyen s'han protocol·litzat a la notaria de la senyora María Desamparados Mesana Salinas, a Massamagrell (València), avinguda Major, número 34.
  
4. Un exemplar d'aquesta alternativa tècnica s'ha dipositat amb data de 26 de febrer de 1999 a l'Ajuntament de Massalfassar (València).
  
5. Aquest anunci es publicarà en el periòdic Las Provincias i en el Diari Oficial de la Generalitat Valenciana.
  
6. Dins del termini de 20 dies comptadors des de la publicació del darrer d'aquests anuncis qualsevol persona podrà comparéixer a la notaria de la senyora María Desamparados Mesana Salinas, a Massamagrell (València), avinguda Major, número 34, horari de 10.00 a 13.00 hores, i obtenir una còpia de l'acta que conté l'alternativa tècnica i la documentació complementària o sol·licitar-ne l'exhibició. Així mateix i pel que fa a la modificació de planejament, dins del termini de 30 dies comptadors des de la publicació dels anuncis es trobarà exposat al públic a l'Ajuntament de Massalfassar i a la notaria a que es fa referència a l'efecte del que s'estableix en la legislació vigent.
  
Igualment, es podrà consultar aquesta documentació i l'expedient administratiu format a l'efecte a l'Ajuntament de Massalfassar els dies hàbils de 09.00 a 14.00 hores.
  
7. Dins del termini esmentat de 20 dies es podran presentar davant de l'Ajuntament de Massalfassar, al·legacions o alternatives tècniques que pretenguen competir amb l'exposada al públic, sense perjudici del dret a pròrroga establit en la llei esmentada.
  
8. Una vegada finalitzat el termini indicat, en els cinc dies següents podran presentar-se en plica tancada en l'Ajuntament de Massalfassar proposicions juridicoeconòmiques per a executar qualsevol de les alternatives tècniques que s'hagen formulat. Una vegada finalitzat aquest termini tindrà lloc l'obertura de pliques.